На основу члана 28. тачка д) Закона о контроли спољнотрговинског промета роба двојне намјене („Службени гласник БиХ“, број 53/16) и члана 61. став 2. Закона о управи („Службени гласник БиХ“, бр. 32/02 и 102/09), министар спољне трговине и економских односа доноси

**УПУТСТВО**

**О УСЛОВИМА И ПОСТУПКУ ИЗДАВАЊA ИСПРАВА У**

**СПОЉНОТРГОВИНСКОМ ПРОМЕТУ РОБОМ ДВОЈНЕ НАМЈЕНЕ**

**ПОГЛАВЉЕ I . ОПШТЕ ОДРЕДБЕ**

**Члан 1.**

**(Предмет)**

Упутство о условима и поступку издавањa исправа у спољнотрговинском промету робом двојне намјене (у даљем тексту: Упутство) прописује услове и поступак подношења захтјева, облик и садржај захтјева, издавање и одузимање исправа, одбијање захтјева за издавање исправа за спољнотрговински промет робе двојне намјене и обавезе корисника исправа у погледу евидентирања података о добијеним исправама, те достављања потребних обавјештења и извјештаја, у складу са Законом о контроли спољнотрговинског промета роба двојне намјене („Службени гласник БиХ“, број 53/16), (у даљем тексту: Закон).

**Члан 2.**

**(Значење израза)**

Изрази коришћени у овом Упутству имају иста значења као и изрази коришћени у Закону.

**Члан 3.**

**(Врсте исправа)**

1. Министарство спољне трговине и економских односа (у даљем тексту: Министарство) издаје сљедеће врсте дозвола за спољнотрговински промет роба двојне намјене:

а) дозволу за извоз робе двојне намјене, која може бити:

 1) појединачна извозна дозвола;

 2) глобална извозна дозвола;

 3) општа извозна дозвола;

б) дозволу за брокеринг и

ц) дозволу за техничку помоћ.

1. У спољнотрговинском промету робама двојне намјене Министарство издаје и сљедеће врсте исправа:

а) међународни увозни сертификат; и

б) потврду о пријему робе двојне намјене.

1. Облик и садржај дозвола из става (1) и исправа из става (2) овог члана прописани су Правилником о облику и садржају дозвола и исправа у спољнотрговинском промету робе двојне намјене.

**ПОГЛАВЉЕ II. ЗАХТЈЕВИ ЗА ИЗДАВАЊЕ ИСПРАВА И ПОСТУПАЊЕ СА ЗАХТЈЕВИМА**

**Члан 4.**

**(Захтјев за издавање појединачне извозне дозволе)**

1. Захтјев за издавање појединачне извозне дозволе подноси се Министарству, на обрасцу З1, који је саставни дио овог Упутства.
2. Уз захтјев је потребно приложити сљедеће документе:

а) изворник исправе о крајњој употреби робе двојне намјене, у складу са чланом 16. став (2) Закона;

б) копију сагласности или дозволе надлежног тијела за обављање дјелатности, ако је посебним законским прописима предвиђена обавеза прибављања одговарајућег одобрења за обављање те дјелатности;

ц) копију документа о поријеклу робе двојне намјене;

д) копију документа у којма се наводе техничке карактеристике робе двојне намјене, а кад се ради о хемикалијама и сигурносно-технички лист;

е) оригинал или овјерену копију уговора склопљеног с увозником, односно предрачун и наруџбу те овјерену копију уговора склопљеног с могућим посредником; и

ф) доказ о уплаћеној административној такси за подношење захтјева и за издавање дозволе.

1. Подносилац захтјева је дужан навести тачан контролни број из важеће Листе роба двојне намјене, као и припадајућу тарифну ознаку из Царинске тарифе БиХ.

**Члан 5.**

**(Захтјев за издавање глобалне извозне дозволе)**

(1) Захтјев за издавање глобалне извозне дозволе подноси се Министарству на обрасцу З1.

(2) Подносилац захтјева је поред докумената из члана 4. овог Упутства дужан доставити и доказ о успостављеном Програму унутрашње усклађености (ICP) из члана 5. Упутства о спровођењу надзора.

**Члан 6.**

**(Захтјев за издавање потврде о коришћењу опште извозне дозволе)**

1. Општа извозна дозвола издаје се у складу са чланом 10. став (3) Закона, за одређену робу двојне намјене и одређене државе увознице, за коришћење под одређеним условима и подлијеже обавези објављивања у „Службеном гласнику БиХ“.
2. Извозник робе двојне намјене може користити општу извозну дозволу на основу потврде о коришћењу опште извозне дозволе.
3. Захтјев за издавање потврде о коришћењу опште извозне дозволе из става (2) овог члана подноси се Министарству, на обрасцу З2, који је саставни дио овог Упутства.

(4) Општа извозна дозвола важи све док је Министарство не укине.

**Члан 7.**

**(Захтјев за издавање дозволе за брокеринг)**

1. Захтјев за издавање дозволе за пружање брокерских услуга с робом двојне намјене подноси се Министарству, на обрасцу З3, који је саставни дио овог Упутства.
2. Поред докумената из члана 4. овог Упутства, подносилац захтјева је дужан приложити оригинал или овјерену копију уговора склопљеног с предузећем које извози робу, односно предрачун и овјерену копију извозне дозволе државе извознице.

**Члан 8.**

**(Захтјев за издавање дозволе за техничку помоћ)**

1. Захтјев за издавање дозволе за пружање техничке помоћи с робом двојне намјене подноси се Министарству, на обрасцу З4, који је саставни дио овог Упутства.
2. Поред докумената из члана 4. овог Упутства подносилац захтјева је дужан приложити оригинал или овјерену копију уговора склопљеног с предузећем које прима услуге техничке помоћи с робом двојне намјене.

**Члан 9.**

**(Захтјев за издавање међународног увозног сертификата)**

1. Захтјев за издавање међународног увозног сертификата за робе двојне намјене подноси се Министарству, на обрасцу З5, који је саставни дио овог Упутства.
2. Уз захтјев се прилажу сљедећи документи:

а) овјерена копија сагласности или дозволе надлежног тијела за обављање дјелатности, ако је посебним законским прописима предвиђена обавеза прибављања одговарајућег одобрења за обављање те дјелатности;

б) копија документа о поријеклу робе двојне намјене;

ц) копија докумената у којима се наводе техничке карактеристике робе двојне намјене, а кад се ради о хемикалијама и сигурносно-технички лист;

д) овјерена копија уговора, склопљеног с правним лицем од којег се роба увози, односно предрачун и наруџба;

е) изјава крајњег корисника, у складу са чланом 17. Закона;

ф) доказ о уплаћеној административној такси за подношење захтјева и за издавање исправе.

**Члан 10.**

**(Захтјев за издавање потврде о пријему робе двојне намјене)**

1. Захтјев за издавање потврде о пријему робе двојне намјене подноси се Министарству, на обрасцу З6, који је саставни дио овог Упутства.
2. Уз захтјев се прилажу сљедећи документи:

а) овјерена копија уговора склопљеног са правним лицем-извозником од кога је роба увезена, односно рачун;

б) изјава крајњег корисника, у складу са чланом 17. став (2) Закона;

ц) копија јединствене царинске декларације и превозне документације према којој је роба увезена на територију Босне и Херцеговине;

д) доказ о уплаћеној административној такси за подношење захтјева и за издавање исправе.

**Члан 11.**

**(Додатни услови)**

(1) Сва документација која се доставља уз захтјевеиз чл. 4. до 10. овог Упутства треба бити преведена на један од језика који је у службеној употреби у БиХ, а превод треба бити овјерен печатом судског тумача.

(2)Подносилац захтјева за издавање дозвола и исправа из чл. 4. до 10. овог Упутства дужан је, на захтјев Министарства, доставити и додатне податке и исправе којима доказује своје наводе у захтјеву.

(3) Подносилац захтјева за издавање дозвола и исправа из чл. 4. до 10. овог Упутства одговоран је за тачност и истинитост података наведених у захтјеву.

(4) Сви захтјеви требају бити попуњени уредно, читко и у цјелини, на начин да се у све рубрике захтјева унесу потребни подаци.

**Члан 12.**

**(Поступање са непотпуним и неуредним захтјевима)**

(1) У случају подношења неуредног или непотпуног захтјева за издавање дозвола или исправа или у случају када уз захтјев није достављена потребна документација, Министарство је дужно позвати подносиоца захтјева, да у року од 15 дана отклони недостатке, односно употпуни захтјев.

(2) Уколико подносилац захтјева не поступи у складу са наводима из става (1) овог члана, сматраће се да је одустао од захтјева и донијеће се закључак о обустављању поступка.

 **Члан 13.**

 **(Одбијање захтјева)**

Уколико нису испуњени сви тражени услови за издавање исправа у спољнотрговинском промету робом двојне намјене, прописани Законом и овим Упутством, Министарство ће одбити захтјев за издавање исправe, у складу са чланом 20. Закона.

**Члан 14.**

**(Издавање исправа)**

Уколико су испуњени сви тражени услови за издавање исправа у спољнотрговинском промету робом двојне намјене, прописани Законом и овим Упутством, Министарство је дужно издати дозволе и исправе из члана 3. ст. (1) и (2) овог Упутства, у роковима прописаним у чл. 17., 18. и 19. Закона.

**Члан 15.**

**(Одузимање исправe)**

Одузимање издатих дозвола и исправа, врши Министарство, под условима прописаним у члану 21. Закона.

**ПОГЛАВЉЕ III. ОБАВЕЗЕ КОРИСНИКА ИСПРАВА**

.

**Члан 16.**

**(Обавезе извозника и брокера)**

Извозник, односно брокер који је добио извозну дозволу, односно дозволу за брокеринг мора поштовати све услове наведене у дозволи, а посебно:

а) наведена извезена роба мора одговарати опису робе наведеном у извозној дозволи;

б) количина и вриједност извезене робе мора одговарати количини и вриједности наведеној у извозној дозволи;

ц) извоз мора бити извршен до датума важења извозне дозволе;

д) транспорт извезене робе се мора извршити на одредиште које је наведено у извозној дозволи; и

е) сви посебни услови, наведени у извозној дозволи, морају бити испуњени.

**Члан 17.**

**(Обавезе пружаоца услуге техничке помоћи)**

Пружалац услуге техничке помоћи има сљедеће обавезе:

а) пружена услуга мора одговарати опису услуге наведеном у дозволи;

б) рокови и услови под којима је дозвола за пружање техничке помоћи издата, морају бити испоштовани.

**Члан 18.**

**(Обавезе увозника)**

1. Увозник који је добио исправу из члана 3. став (2) тачка а) овог Упутства мора поштовати све услове наведене на исправи, а посебно сљедеће:

а) наведена увезена роба мора одговарати опису наведеном у исправи;

б) количина и вриједност увезене робе мора одговарати количини и вриједности наведеној у исправи;

ц) увоз мора бити извршен у року важења исправе;

д) транспорт увезене робе се мора обавити до одредишта које је наведено у исправи;

е) испоручена роба се мора налазити на адреси наведеној у исправи;

ф) посебни услови наведени у исправи морају бити испуњени.

1. У случају извоза претходно увезене робе мора се затражити извозна дозвола Министарства.
2. О продаји увезене робе на територији БиХ увозник је дужан водити детаљну евиденцију, те од купца затражити изјаву да се наведена роба неће извозити без дозволе Министарства.

**Члан 19.**

**(Поврат неискориштене исправе)**

Неискориштену дозволу из члана 3. став (1) као и неискориштену исправу из члана 3. став (2) тачка а) овог Упутства корисник дозволе или исправе дужан је вратити Министарству, у року од осам дана од истека дозволе, односно исправе, уз писано образложење разлога неискориштености.

**Члан 20.**

**(Обавјештење о губитку исправе)**

У случају губитка дозволе или исправе из члана 3. ст. (1) и (2) овог Упутства, корисник дозволе или исправе дужан је одмах обавијестити Министарство, које је у обавези донијети рјешење о престанку важења дозволе или исправе.

**Члан 21.**

**(Извјештавање)**

(1) Корисник дозволе из члана 3. став (1) овог Упутства дужан је доставити Министарству писано обавјештење о реализацији дозволе, у складу са чланом 23. став (1) Закона.

(2) Корисник опште извозне дозволе дужан је писаним обавјештењем најавити Министарству тачан датум почетка коришћења дозволе, те тромјесечно извјештавати Министарство о њеном коришћењу.

(3) Корисник исправе из члана 3. став (2) тачка а) овог Упутства дужан је доставити писано обавјештење о реализацији, у складу са чланом 23. став (2) Закона.

(4) Корисник дозволе из члана 3. став (1) овог Упутства дужан је, на захтјев Министарства, доставити потврду о пријему робе или услуге, у складу са чланом 23. став (3) Закона.

(5) Корисник дозволе из члана 3. став (1) те корисник исправе из члана 3. став (2) тачка а) овог Упутства дужан је Министарству доставити писано обавјештење о свим промјенама података, у складу са чланом 23. став (4) Закона.

**Члан 22.**

**(Вођење евиденције)**

Корисници дозвола из члана 3. став (1) и корисници исправа из члана 3. став (2) тачка а) овог Упутства дужни су водити уредну евиденцију о добијеним дозволама и исправама, у складу са чланом 25. Закона.

**ПОГЛАВЉЕ IV. ПРЕЛАЗНЕ И ЗАВРШНЕ ОДРЕДБЕ**

**Члан 23.**

**(Престанак важења)**

Ступањем на снагу овог Упутства престаје важење Упутства о условима и поступку за издавање исправа за спољнотрговински промет роба и услуга од стратешке важности за сигурност Босне и Херцеговине („Службени гласник БиХ“, број 19/10).

**Члан 24.**

**(Ступање на снагу)**

Ово Упутство ступа на снагу осмог дана од дана објављивања у „Службеном гласнику БиХ“.

Број:03-3-02-333/17 **МИНИСТАР**

26. јануара 2017. године **Мирко Шаровић**

 Сарајево

Објављено у „Службеном гласнику БиХ“ број 12/17 од 21. 02. 2017. године

***Овај текст је за инерну употребу, и на исти се не може позивати приликом службене употребе***